section_heading: Internazionale
paragraph_text: Nakon što je trener Jose Mourinho s milanskim klubom osvojio sve što je mogao, krajem sezone 2009. – 10. odlučio je otići u Španjolsku, točnije Madrid, gdje će s najtrofejnijim nogometnim klubom u povijesti ponovno pokušati doseći vrh Europe. Nedugo nakon svog odlaska otvoreno je priznao da je Maicon jedini igrač koji ga zanima iz njegovog sada već bivšeg kluba. Iako Maicon nije skrivao želju da ode iz Milana put Madrida, dogovori su propali, jer se klubovi nisu mogli dogovoriti oko financijske odštete te je Maicon ostao u Interu.